open-index/open-wikipedia-markdown huggingface dataset:
Mansaniljas (Meksika)

**Mansaniljas** () – miestas vakarų Meksikoje, Kolimos valstijoje, Ramiojo vandenyno pakrantėje; vienas didžiausių Meksikos jūrų uostų. Yra geležinkelis į Gvadalacharą, plentai į Kolimą, Puerto Valjartą, tarptautinis oro uostas. Pro Mansaniljo uostą išvežama kopra, javai, bananai, citrinos, vynas, mediena, mineralai. Svarbus žvejybinis uostas (tunai, buriažuvės). Mansaniljas yra svarbus turistinis centras ir kurortas (vyksta tarptautinės meškeriotojų varžybos, irkluotojų regatos, trykšta karštosios mineralinės versmės).

## Istorija
Jau XVI a. ispanai dabartinio Mansaniljo apylinkėse buvo įsiteigę uostus. Šiuolaikinis uostas pastatytas 1825 m. ir pavadintas pagal čia gausiai augusius *[[Hippomane mancinella]]* () medžius. 1873 m. Mansaniljui suteiktas miesto statusas. 1889 m. miestą pasiekė geležinkelis.

## Šaltiniai
Lei Chien-ying

**Lei Chien-ying** (g. 1990 m. balandžio 17 d.) – Taivano šaulė iš lanko. Pasaulio čempionė ir olimpinė prizininkė.

## Biografija
2012 m. pateko į nacionalinę rinktinę atstovauti Kinų Taipėjų 2012 m. vasaros olimpinėse žaidynėse. Komandinėje rungtyje sportininkė su šalies rinktine pralaimėjo ketvirtfinalyje Rusijos komandai. Individualiuose varžybose pirmame ture 6-0 nugalėjo atstovę iš Turkijos, bet 4-6 pralaimėjo šauliai iš Danijos. 2016 m. vasaros olimpinėse žaidynėse individualioje rungtyje antrame ture pralaimėjo Pietų Korėjos atstovei Choi Mi-sun ir iš tolimesnės kovos pasitraukė. Komandinėje rungtyje pelnytas bronzos medalis.

2019 m. pasaulio šaudymo iš lanko čempionate Lei Chien-ying finale įveikė Pietų Korėjos atstovę Kang Chae Young ir pirmą kartą tapo pasaulio čempione.

## Nuorodos
* Profilis WA svetainėje
Kasymas Žomartas Tokajevas

**Kasymas Žomartas Tokajevas** (, g. 1953 m. gegužės 17 d. Almatoje, Kazachijos TSR) – Kazachstano valstybės ir politinis veikėjas, diplomatas. Jis yra 2–asis Kazachstano prezidentas, nuo 2019 m. birželio 12 d. pakeitęs 30 metų šaliai vadovavusį Nursultaną Nazarbajevą.

2022 m. lapkričio pabaigoje vykusiuose rinkimuose laimėjo 81,3 % balsų ir pradėjo eiti antrąją savo kadenciją.

Tokajevas mokslus baigė Maskvoje: Maskvos tarptautinių santykių institute (MGIMO), TSRS diplomatinėje akademijoje. Turi politinių mokslų daktaro laipsnį. Dar sovietmečiu pradėjo diplomatinę karjerą, vėliau jis dukart buvo Kazachstano užsienio reikalų ministru (1994–1999, 2002–2007), ministru pirmininku (1999–2002), Kazachstano parlamento Senato pirmininku (2013–2019).

Tokajevo tėvas – kazachų rašytojas Kemelis Tokajevas (1923-1986), sūnus Timūras (g. 1984) – stambus šalies naftos pramonės verslininkas.

## Vykdoma politika

Autoritarinio Kazachstano prezidento rinkimus lydėjo masiniai opozicijos protestai, o Tokajevui balsus atidavė 70 proc. rinkėjų, kurie tikėjosi tęsiamo „Šalies Lyderio“ kurso. Pirmas Tokajevo darbas – iškart po priesaikos per bendrą aukštųjų ir žemųjų parlamento rūmų posėdį pasiūlė pervadinti sostinę Astaną buvusio Kazachstano prezidento garbei.

## Nuorodos

* Kazachstano prezidento oficiali svetainė

|-
Philip Otele

**Filipas Porvėjus Otelė** (*Philip Porwei Otele*; g. 1999 m. balandžio 15 d.) – futbolininkas kilęs iš Nigerijos, puolėjo. Žaidė Lietuvoje, buvęs FK Kauno Žalgiris narys.

## Karjera
### FK Kauno Žalgiris
2019 m. tapo FK Kauno Žalgiris nariu. Debiutavo 2019 m. birželio 14 d. rungtynėse prieš FK Žalgiris. 2019 m. A lygoje sužaidė 14 rungtynių.

LFF taurės 2021 m. turnyre aštuntfinalio rungtynėse prieš Panevėžį, kurios įvyko 2021 m. birželio 16 d., įmušė du įvarčius pagrindinio laiko metu, tačiau jo atstovaujamas klubas pralaimėjo baudinių serijoje panevėžiečiams.

2021 m. rugpjūčio 2 d. rungtynėse prieš Sūduvą pelnė įvartį ir išlygino rezultatą (1:1). Galutinis rungtynių rezultatas 3:3.

2021 m. rugpjūčio 6 d. rungtynėse prieš Riteriai pelnė įvartį ir išlygino rezultatą (1:1). Galutinis rungtynių rezultatas 1:1.

2021 m. rugpjūčio 26 d. A lygos rungtynėse prieš „Panevėžio“ klubą 8 min. gavo geltoną kortelę, o 29 min. užsidirbo antrą ir buvo pašalintas iš aikštės. Panevėžiečiai sutriuškino Kauno ekipą rezultatu 4:0.

### FC UTA Arad
2022 m. sausio mėn. pranešta, kad tapo FC UTA Arad nariu.

2022 m. vasario 5 d. debiutavo naujoje ekipoje. Pasirodė po keitimo ir pakeitė lietuvį Karolį Laukžemį.

Dėl žaidėjo treniravimo mokesčio buvęs klubas Kauno Žalgiris bylinėjosi su rumunais ir šią bylą laimėjo.

## Statistika

## Pasiekimai
; su FK Kauno Žalgiris
* A lyga
: Bronzos medaliai: 2020

* Asmeniniai:
: 2021 m. kovo mėn. geriausias jaunasis žaidėjas.

## Išnašos

## Nuorodos
* alyga.lt *apie žaidėją*
* SOCCERWAY
* Transfermarkt
* lietuvosfutbolas.lt
Andrej Babiš

**Andrejus Babišas** (, g. 1954 m. rugsėjo 2 d. Bratislavoje, Čekoslovakija) – slovakų kilmės Čekijos verslininkas, politinis ir valstybės veikėjas. Buvo Čekijos finansų ministras (2014–2017), ministras pirmininkas (2017-2021). Jis populistinės partijos ANO lyderis, milijardierius, antras Čekijoje pagal valdomą turtą, transnacionalinio agroholdingo „Agrofert“ savininkas, žiniasklaidos magnatas. 

## Biografija

Jo tėvas Stefanas Babišas dirbo prekybos konsultantu Jungtinėse Tautose ir atstovavo Čekoslovakijai Prekybos ir Tarifų derybose (GATT). Dėl to A. Babišas mokėsi Ženevos gimnazijoje. Vėliau baigė Bratislavos ekonomikos universitetą, dirbo tarptautinėje prekyboje.

## Vykdoma politika

Nuo 2001 m. buvo artimas su Čekijos prezidentu Milošu Zemanu. 2011 m. jis įkūrė populistinę Nepatenkintų piliečių partiją ANO. A. Babišo vykdomą politiką kritikavo  šalies žiniasklaida ir opozicijos partijos dėl jo verslo interesų ir aukšto vyriausybės posto keliamo interesų konflikto. Jis palyginamas su Silvio Berlusconi – žurnalas „Foreign Policy“ jį pavadino „Babiskoniu“, dėl ko A. Babišas pagrasino teismu.

2023 m. dalyvavo Čekijos prezidento visuotiniuose rinkimuose, kuriuos II ture pralaimėjo Petrui Pavelui. Rinkiminės kampanijos metu A. Babišas pareiškė, jog nesiųstų savo karių ginti Lenkijos ir Baltijos valstybių, jei jas užpultų Rusija.

## Šaltiniai

## Nuorodos

* Biografija Vyriausybės svetainėje
*  Andrej Babis on Forbes Lists

|-
Brady Ellison

**Brady Ellison** (g. 1988 m. spalio 27 d.) – JAV šaulys iš lanko. Daugkartinis pasaulio čempionatas ir olimpinis prizininkas.

## Biografija
2008 m. pateko į nacionalinę rinktinę atstovauti JAV 2008 m. vasaros olimpinėse žaidynėse. Komandinėje rungtyje sportininkė su šalies rinktine pralaimėjo aštuntfinalyje Kinų Taipėjaus komandai. Individualiuose varžybose kovą baigė antrame ture. 2012 m. vasaros olimpinėse žaidynėse individualioje rungtyje antrame ture pralaimėjo Australijos atstovui Taylor Worth ir iš tolimesnės kovos pasitraukė. Komandinėje rungtyje pelnytas sidabro medalis. 2016 m. vasaros olimpinėse žaidynėse pelnyta bronza individualioje rungtyje ir sidabras komandinėse varžybose.

2019 m. pasaulio šaudymo iš lanko čempionate Brady Ellison finale įveikė Malaizijos atstovą Khairul Anuar Mohamad ir pirmą kartą tapo pasaulio čempionu individualioje rungtyje.

## Nuorodos
* Profilis WA svetainėje
Galva virš vandens

**Galva virš vandens** () – 1996 m. JAV sukurtas komiškas trileris, norvegų filmo „Hodet over vannet“ perdirbinys.

## Pagrindiniai aktoriai
: *Aktorius – vaidmuo*
* Harvey Keitel – Džordžas
* Cameron Diaz – Natali
* Craig Sheffer – Lencas
* Billy Zane – Kentas 
* Shay Duffin – policininkas 

## Turinys

Neseniai susituokę Džordžas ir Natali atvyksta atosotogų į salą, kurioje gyvena buvęs jos vaikystės draugas Lencas. Džordžas yra teisėjas, gerokai vyresnis už Natali ir susipažino su ja teismo proceso metu, kuomet skyrė jai dedidelę bausmę. 

Džordžas susidraugauja su Lencu ir kartu išsiruošuia į naktinę žvejybą. Natali lieka viena ir netrukus į salą atplaukia jos buvęs meilužis Kentas. Jis iš anksto atsiuntė atvirutę, kurios Natali negavo ir nori pasigusoti dėl savo iširusių naujausių santykių. Jis prisigeria ir užmiega, o ryte Natali randa jį mirusį. Išsigandusi ji paslepia kūną rūsyje ir pradžioje nieko nesako Džordžui, tačiau galiausiai šis pats aptinka svetimo vyro pėdsakus namuose. Nai Natali prisipažįsta, jie ištraukia kūną, tačiau šiam krintant lūžta sprandas ir Džordžas pareiškia, kad niekas jų istorija nepatikės. Pradžioje jie nesėkmingai bando atsikratyti kūno, tačiau vis sutrukdo Lencas, kuris dar randa ir Kento valtį su drabužiais. Džordžas supjausto kūną ir palepia jį po naujai įrengtais laiptais. Natali pradeda bijoti, kad Džordžas pats suplanavo nusikaltimą ir dabar taip pat atsikratys ja. Vienintelis, kas gali jai padėti, yra Lencas, tačiau šis abejoja istorijos tikrumu...
David Bowie (albumas)

**„David Bowie“** – debiutinis britų atlikėjo David Bowie albumas, išleistas 1967 m. birželio 1 d. kompanijos „Deram Records“. Albume atsispindi Bouvio kūryba, primenanti vėlesnius jo darbus, ypatingai antrąjį studijinį albumą „David Bowie“ (1969), kuriame būdingas folkrokas, taip pat jo populiariausiąjį albumą „The Rise and Fall of Ziggy Stardust and the Spiders from Mars“. Tų laikų klausytojus žavėjo Bouvio gebėjimas perteikti septintojo dešimtmečio muzikos atspalvius, todėl tokia muzika traukė, nepaisant to, kad tai nėra jo komerciškai sėkmingas darbas – tiesą sakant dėl tokios nesėkmės, Bouvio kontraktas su „Deram Records“ 1968 m. buvo nutrauktas ir maždaug dvejus metus reikėjo laukti antrojo albumo.

## Dainų sąrašas

## Kūrybinė grupė

* David Bowie – vokalas, gitara, aranžuotės
* Big Jim Sullivan – bandža, sitaras, gitara
* Derek Boyes – vargonai
* Dek Fearnley – bosinė gitara, orkestrinės aranžuotės
* John Eager – būgnai
* Marion Constable – pritariamasis vokalas (9)
* Arthur Greenslade – aranžuotės (3, 4, 7)

**Techninis personalas**
* Mike Vernon – prodiuseris
* Gus Dudgeon – garso inžinierius
* Gerald Fearnley - viršelio fotografija

## Šaltiniai

## Literatūra
*
Lietuvos rinktinė 2020 m. Europos futbolo čempionato atrankoje

: *Apie kitas rungtynes skaitykite straipsnyje [[XVI Europos futbolo čempionato atranka]]*
Lietuvos futbolo rinktinės atrankinės varžybos į **[[XVI_Europos_futbolo_čempionatas|2020 m. Europos futbolo čempionatą]]**. Lietuva rungtyniavo B grupėje, joje užėmė paskutinę vietą ir atrankos neįveikė.

## Galutinė lentelė

## Rungtynės

* 
----

* 
----

* 
----

* 
----

* 
----

* 
----

* 
----

* 

## Šaltiniai
Lemontas

**Lemontas** () – gyvenvietė Jungtinėse Amerikos Valstijose, Ilinojuje, pietvakarinis Čikagos priemiestis. Per Lemontą eina Ilinojaus ir Mičigano kanalas, yra geležinkelio stotis. Vystoma naftos perdirbimo, spalvotosios metalurgijos pramonė, apylinkėse kasamos klintys, dolomitas. Veikia istorijos muziejus Argono nacionalinė laboratorija, vykdanti branduolinius tyrimus. Yra Šv. Kirilo ir Metodijaus lenkų katalikų bažnyčia (nuo 1929 m.), hinduistų šventykla.

2000 m. 98,6 % Lemonto gyventojų buvo baltieji – 33,7 % lenkų kilmės, 25,7 % – vokiečių, 20,8 % – airių, 12,1 % – italų, 4,5 % – anglų, 4,1 % – lietuvių.

## Istorija
Seniau čia buvo indėnų kaimas, vadintas *Keepataw* (pagal vieną potavatomių vadą). 1836 m. įsteigta gyvenvietė ir pašto stotis, kuri vadinta *Keepatau*, vėliau – *Athens* ir *Palmyra*. Lemonto pavadinimas (iš  „kalnas“) prigijo 1850 m.

XIX a. į Lemontą kėlėsi atvykėliai iš Europos – daugiausia airiai, dirbę dolomito kasyklose.

## Lietuviai

Lietuviai Lemonte ėmė kurtis po II pasaulinio karo, atvykę iš Vakarų Europos karo pabėgėlių stovyklų. Jie čia įsteigė BALF, ateitininkų, skautų skyrius. 1962 įkurta JAV lietuvių bendruomenės Lemonto apylinkė (valdybos pirmininkai – V. Šoliūnas, A. Katiliškytė, B. Navickienė, R. Burba, L. Šlenys, V. Garbonkus, K. Sušinskas, A. Kazlauskas, K. Laukaitis, G. Kazėnas, R. Kronas, N. Nausėdienė, V. Kamantas, R. Dirvonis, V. Valaitytė) kasmet rengė Vasario 16-osios minėjimus, pamaldas 1941 m. trėmimams paminėti. 1987 m. JAV lietuvių bendruomenės Lemonto apylinkės valdybos pastangomis įkurtas Pasaulio lietuvių centras tapo Jungtinių Amerikos Valstijų lietuvių veiklos centru. Šis centras užsiėmė diplomatine veikla remiant Lietuvos nepriklausomybės siekį. XX a. pab. – XXI a. pr. į Lemontą atvyko nauja lietuvių išeivių banga.

2015 m. Pasaulio lietuvių centre veikė 39 lietuvių organizacijos ir įstaigos, tarp jų Lietuvių fondas (įkurtas 1962 m.), Palaimintojo J. Matulaičio misija (nuo 1989 m.), Lietuvių dailės muziejus, Maironio lituanistinė mokykla (įkurta 1959 m.), Lietuvos skautų sąjungos Archyvas–muziejus (įkurtas 1984 m.), Vydūno jaunimo fondas (įkurtas 1952 m.), meno ansamblis „Dainava“ (įkurtas 1945 m. Hanau, 1951 m. atkurtas Čikagoje), tautinių šokių grupė „Spindulys“ (įkurta 1976 m.), šokių grupė „Grandis“ (įkurta 1953 m.), krepšinio, futbolo, tinklinio, stalo teniso lygos.

## Šaltiniai
Panmundžomas

**Panmundžonas** (*[[Hangul]]* 판문점; *[[Handža]]* 板門店) – buvęs Šiaurės ir Pietų Korėjos pasienio kaimelis, kuriame buvo pasirašytos paliaubos, užbaigusios Korėjos karą. Tam tikslui atminti čia buvo Šiaurės Korėjos taikos muziejus. Čia rengiamos abiejų valstybių derybos, tarpininkaujant JT daliniams. Kaimas yra 53 km į šiaurės vakarus nuo Seulo ir 10 km į rytus nuo Kesongo.

Panmundžome Jungtinių Tautų pajėgos susitikinėjo su Šiaurės Korėjos ir Kinijos pareigūnais tarp 1951 ir 1953 m. Derybos vyko daugelį mėnesių, pagrindinė diskusijų tema buvo klausimas, susijęs su karo belaisviais. Be to, Pietų Korėja norėjo vieningos valstybės. 1953 m. birželio 8 d. buvo pasiektas susitarimas.

Paskutinis susitarimas pasiektas 1953 m. liepos 27 d., kuomet Jungtinių Tautų vadovybė, Kinijos tautų išlaisvinimo armija ir Šiaurės Korėjos tautų armija susitarė dėl apsiginklavimo sąlygų. Susitarime taip pat buvo sukurta 4 kilometrų pločio demilitarizuota zona, dalijanti Korėją į dvi atskiras šalis. Nors dauguma karių ir visų sunkiųjų ginklų turėjo būti išvežti iš teritorijos, abi pusės vis tiek liko ginkluotos.

## Išnašos
Gus Dudgeon

**Angus Boyd „Gus“ Dudgeon** (1942 m. rugsėjo 30 d. – 2002 m. liepos 21 d.) buvo britų muzikos įrašų prodiuseris, dirbęs su įvairiais atlikėjais, bet labiausiai žinomas dėl savo bendradarbiavimo su Eltonu Džonu aštuntajame dešimtmetyje. 

## Karjera
Gus'as gimė Vokinge, Sario grafystėje (Anglija). Jis lankė žinomą demokratišką mokyklą „A. S. Neill's Summerhill School“, įskaitant ir tai, kad aktyviai dalyvavo mokyklos susiėjimuose ir rėmė jos veiklą. 

Dudgeon'as prodiusavo du sėkmingus „Elkie Brooks“ albumus – „Pearls“ ir „ Pearls II“. Vėliau prodiusavo ir pirmąjį Davido Bouvio pasisekusį kūrinį „Space Oddity“. Jam patiko pastarosios demo versija, taip pat nemažiau ir „The Laughing Gnome“. Vėliau jis pradėjo dirbti su Eltonu Džonu, kuris anuomet dar buvo tik kylanti žvaigždė; jie dirbo ties antruoju Eltono studijiniu albumu „Elton John“ (1970), po kurio per ateinančius metus sekė ir kiti sėkmingi albumai, kuriuos irgi prodiusavo Dudgeonas. 

## Šaltiniai

## Nuorodos

* Gus Dudgeon – AllMusic puslapyje
* Gus Dudgeon diskografija – Discogs puslapyje
*  – IMDb puslapyje
Eva Czemerys

**Eva Czemerys** (1940 – 1996) buvo kino aktorė.

Gimė 1940 m. Miunchene, rusų emigrantų šeimoje. Po metų jie persikėlė į Italiją, kurioje vėliau ir gyveno visą gyvenimą. Nuo 1971 m. vaidino kine, paskutinį kartą – 1985 m., daugiausia giallo ir komedijose.

## Filmografija
* Bella di giorno moglie di notte (1971)
* Cristiana monaca indemoniata (1972)
* Ginklas, laikas, motyvas (1972)
* Poppea... una prostituta al servizio dell'impero (1972)
* Hochzeitsnacht-Report (1972)
* Nonostante le apparenze... e purché la nazione non lo sappia... All'onorevole piacciono le donne (1972)
* La gatta in calore (1972)
* Diario segreto da un carcere femminile (1973)
* 24 ore... non un minuto di più (1973)
* Una vita lunga un giorno (1973)
* Giochi di società (1974)
* Žudikas rezervavo devynias vietas (1974)
* Il figlio della sepolta viva (1974)
* Morbosità (1974)
* Roma drogata la polizia non può intervenire (1975)
* Sedici anni (1975)
* Perché si uccide un magistrato (1976)
* Fuga dal Bronx (1983)
* Il calore sotto la pelle (1985)

## Nuorodos

* IMDb profilis
Ginklas, laikas, motyvas

**Ginklas, laikas, motyvas** () – 1972 m. sukurtas giallo filmas.

## Pagrindiniai aktoriai
: *Aktorius – vaidmuo*
* Renzo Montagnani – inspektorius Boito
* Bedy Moratti – Orchidėja
* Eva Czemerys – Džiulija
* Maurizio Bonuglia – donas Džordžas
* Arturo Trina
* Salvatore Puntillo
* Claudia Gravi

## Turinys

Donas Džordžas yra jaunas ir visų gerbiamas miestelio kunigas, tačiau jis turi ir savo tamsiąją pusę: yra užmezgęs romanus su dviem moterimis – vienuolyno mokykloje dirbančia mokytoja Džiulija ir būrėja Orchidėja. Kuomet jis nusprendžia nutraukti šiuos santykius, pirmiausia apie tai pasako Džiulijai, o vėliau – Orchidėjai. Kitos dienos rytą kunigas randamas nužudytas bažnyčioje, o tyrimas pavedamas atlikti inspektoriui Boito. Jis susižavi Džiulija ir pradeda su ja susitikinėti, tačiau ir toliau tiria paslaptingą žmogžudystę. Vienas iš mokinių greičiausiai matė kaip buvo įvykdytas nusikaltimas, tačiau inspektorius abejoja jo pakaltinamumu, nes Džiulija nuolat prižiūri vaiką ir daro jam vaistų injekcijas...
Išganymas (filmas)

**Išganymas** () – 2014 m. danų sukurtas vesternas. Pagrindiniai filmavimo darbai buvo vykdomi PAR.

## Pagrindiniai aktoriai
: *Aktorius – vaidmuo*
* Mads Mikkelsen – Jonas, danas emigrantas, buvęs kareivis
* Jeffrey Dean Morgan – Henris Delarue, banditų gaujos vadas
* Mikael Persbrandt – Peteris, Jono brolis
* Eva Green – Madeleinė, nebylė, nužudyto Delarue brolio našlė
* Eric Canton – Korsikietis, Delarue parankinis
* Douglas Henshall – šerifas Malikas
* Jonathan Pryce – meras Kynas
* Nanna Øland Fabricius – Mari, Jono žmona
* Michael Raymond-James – Polas 

## Turinys

Pasibaigus Danijos karui, daug pralaimėjusių kareivių, tarp kurių buvo ir Jonas su broliu Peteriu, išvyko ieškoti laimės į Ameriką. Čia įsikųręs Jonas po 7 metų pagaliau galėjo sau leisti pasikviesti atvykti žmoną su jau paaugusiu sūnumi. Nuo geležinkelio stoties jų laukė ilgas kelias diližansu, o jų pakeleiviais tapo du vyrai. Pakeliui šie ėmė gerti ir priekabiauti prie Mari. Jonas bandė priešintis, bet buvo išmestas iš diližanso. Sekdamas pėdsakais jis rado sūnaus kūną, o vėliau – sustojusį diližansą su negyvais vežėjais. Jonas nužudė abu vyrus, parsigabeno sūnų ir sužeistą žmoną namo, o šiai mirus – juos palaidojo.

Tuo metu į netoliese esantį miestelį atvyksta Henris Delarue ir jo gauja, mat vienas iš nužudytų vyrų buvo jo brolis. Visas miestelis, tarp jų meras ir šerifas, jau daug metų jų bijo, moka duoklę ir vykdo bet kokius nurodymus, todėl kai Delarue pareikalauja dviejų gyvybių mainais į nužudytą brolį, šerifas su meru išrenka du žmones, kuriuos visų akivaizdoje Delarue nužudo. Nepaisant to, jis padvigubina miestelio duoklę, kol bus surastas brolio žudikas. Jonas, atvykęs į miestelį parduoti savo žemės, išduodamas Delarue, kuris šį pradeda kankinti prieš egzekuciją. Naktį Peteris išvaduoja Joną, tačiau, bėgant nuo persekiotojų, palieka brolį kalnuose, o pats nuvilioja gaują tolyn. Galiausiai Peteris nužudomas, o Jonas išsigelbėja. Atgavęs jėgas, Jonas grįžta į miestelį atkeršyti už visų savo artimųjų žūtį, kur randa netikėtą sąjungininkę – nebylę Madeleinę, kurios vyrą jis nužudė, iš kuri dabar per prievartą yra Delarue moteris...

## Pagrindiniai apdovanojimai
* Almerijos vesternų filmų festivalis – pagrindinis žiuri prizas
* Čikagos filmų festivalis – auditorijos pasirinkimas (nominacija)

## Šaltiniai
Dominique Sanda

**Dominique Sanda** (tikrasis vardas – *Dominique Marie-Françoise Renée Varaigne*; g. 1948 m. kovo 11 d. Paryžius) – prancūzų aktorė ir buvęs modelis.

7 ir 8 praėjusio amžiaus dešimtmetyje vaidino garsiausių to laikotarpio režisierių (Bernardo Bertollucci, John Frankenheimer, John Huston, Liliana Cavani) filmuose.

1976 m. Kanų kino festivalyje išrinkta geriausia aktore (filmas „L'eredità Ferramonti“).

## Dalinė filmografija
* Konformistas (1970)
* Be akivaizdžių motyvų (1971)
* 1900 (1976)
* Kraujo upės (2000)

## Apdovanojimai
* Kanų kino festivalis – geriausia aktorė (1976)
* Vokietijos kino apdovanojimai (nominacija) – geriausia aktorė (1971)
* Taorminos kino festivalis – specialus apdovanojimas (2009)

## Nuorodos

* IMDb profilis
Volvo XC40

**Volvo XC40** – 5-ių durų kompaktinis prabangus SUV automobilis, nuo 2017 m. gaminamas Volvo cars kompanijos. Šis automobilis pristatytas 2017 m. rugsėjo 17 d. Milane, o parduodamas nuo 2018 metų. Šis automobilis 2018 m. tapo Europos metų automobiliu.
Naujasis „Volvo XC40“ yra pirmasis „Volvo Cars“ automobilis, pagamintas naudojant visiškai naują kompaktinę CMA (angl. Compact Modular Architecture) platformą, kurią turės visi nauji 40-os serijos automobiliai, įskaitant ir elektromobilius. Sukurta bendradarbiaujant su „Geely“ kompanija, CMA platforma užtikrins dar didesnes gamybos apimtis ir šiame segmente konkurencingas kainas.
Saugumo ir vairuotojo pagalbinė įranga turi pusiau savavaldžio važiavimo „Pilot Assist“ sistemą. „City Safety“ užtikrina važiavimą savo eismo juosta ir perspėja apie susidūrimo pavojų, taip pat iš šono atvažiuojančius automobilius su stabdymo galimybe, o 360° apžvalgos kamera padeda vairuotojui manevruoti ankštose statymo vietose.
Naujojo „Volvo XC40“ gamyba pradėta 2018 m. lapkričio mėnesį „Volvo Cars“ gamykloje Gente (Belgija). Gamybos pradžioje „Volvo XC40“ siūlomas su dyzeliniu D4 arba benzininiu keturių cilindrų T5 „Drive-E“ varikliu. Vėliau debiutuos ir modeliai su hibridine pavara, taip pat elektromobiliai. Be to, naujasis XC40 bus pirmasis „Volvo“ modelis, kuris turės naują trijų cilindrų variklį.

2019 m. modeliui buvo pristatytas hibridinis *T5 Twin Engine* variklis, turintis 74 PS elektrinį variklį. 2020 m. kai kuriose rinkose bus pristatytas elektrinis Volvo XC40.

## Apdovanojimai
*Europos metų automobilis 2018
*Continental Aiijos metų automobilis 2019
*Carsales metų automobilis 2018
*Moterų pasaulio metų automobilis 2018
*What Car? metų automobilis

## Išnašos
Džiugas (reikšmės)

**Džiugas** – daugiareikšmis terminas:

* Džiugas – žemaičių milžinas
* Džiugas (sūris) – lietuviškas sūris
* Džiugas (vardas) – lietuviškas vardas
* Džiugas Telšiai – futbolo komanda iš Telšių

Žinomi asmenys, turintys Džiugo vardą:

* Džiugas Bartkus – futbolininkas
* Džiugas Siaurusaitis – aktorius, laidų vedėjas
* Džiugas Širvys – dainininkas, atlikėjas, vokalistas, kompozitorius, aktorius
Juan Guaidó

**Chuanas Gerardas Gvaido Markesas** (*Juan Gerardo Guaidó Márquez*; g. 1983 m. liepos 28 d.) – Venesuelos politikas, nuo 2019 m. sausio 5 d. Venesuelos nacionalinės asamblėjos pripažintas laikinai pareigas einančiu prezidentu.

## Biografija
Chuanas kilęs iš aštuonių vaikų šeimos. Jo tėvas yra pilotas, motina – mokytoja. Vienas senelis buvo Venesuelos nacionalinės gvardijos seržantas, kitas – Venesuelos laivyno kapitonas. Chuanas 2000 m. baigė vidurinę mokyklą, 2007 m. pradėjo mokytis Džordžo Vašingtono universitete. Chuanas dalyvavo studentų politiniame judėjime, 2009 m. kartu su kitais įkūrė partiją „Žmonių valia“. 2010 m. Parlamento rinkimuose Gvaido buvo išrinktas pakaitiniu parlamentaru. 2015 m. parlamento rinkimuose išrinktas į nacionalinę asamblėją.

2019 m. Venesuelos krizės metu Venesuelos nacionalinė asamblėja jį išrinko prezidentu, taip prieštaraudami Nikolaso Maduro valdymui. 2019 m. vasarį Gvaido Venesuelos prezidentu buvo pripažinusios 54 šalys, įskaitant Jungtines Valstijas, Kanadą, Australiją, taip pat didžiąją dalį Europos Sąjungos šalių.

## Šaltiniai
Laura Sėlenienė

**Laura Sėlenienė** (g. 1982 m. kovo 4 d. Klaipėdoje) – Lietuvos žurnalistė, komunikacijos specialistė, dėstytoja. 

## Biografija
2000 m. baigė Gargždų „Vaivorykštės“ gimnaziją. Klaipėdos universitete įgijo žurnalistikos bakalauro, medijų ir komunikacijos magistro išsilavinimą. 
Žurnalistinį kelią pradėjo Klaipėdos rajono laikraštyje „Banga“. Studijų metais bendradarbiavo su radijo stotimi „Laluna“. Bemaž 10 metų (nuo 2002 m.) rengė reportažus iš Klaipėdos regiono Tele 3 žinioms. 2011–2014 m. vadovavo UAB „Balticum TV“ naujienų tarnybai. 2014–2015 m. dirbo aktualijų žurnaliste UAB „15 min“. Nuo 2016 m. dirba dėstytoja Klaipėdos valstybinėje kolegijoje. Užsiima menine, kūrybine, švietėjiška veikla, konsultuoja efektyvios komunikacijos klausimais. Nuo 2008 m. Lietuvos žurnalistų sąjungos (LŽS) narė. 

## Įvertinimas
* 2005 m. uostamiesčio žurnalistų ir LŽS iniciuota „Ženios“ nominacija „Metų knislys“, už rezonansinius reportažus
* 2005 m. konkurse „Žmogus ir aplinka“ apdovanota specialiuoju LR aplinkos ministerijos ir LŽS prizu

## Šaltiniai
* http://plunksna.mozello.lt/
* https://www.15min.lt/autorius/laura-seleniene-624269
* https://www.youtube.com/watch?v=_08TbqJcB9c
Rytų Lindsis

**Rytų Lindsis** () – Anglijos administracinis rajonas Linkolnšyro grafystėje, Rytų Midlandso regione. Administracinis centras - Manbis, didžiausia gyvenvietė – Skegnesas.

## Istorija
Rytų Lindsio rajonas įkurtas 1974 m. balandžio 1 d.

## Ekonomika
Rajone daugiausiai plėtojamas žemės ūkis ir turizmas. Populiarūs pajūrio kurortai Skegnesas ir Mabletorpas.

## Nuorodos
* Oficiali svetainė
Veinflit Ol Seintsas

**Veinflit Ol Seintsas** () – miestelis Anglijoje, Jungtinėje Karalystėje. Išsidėstęs tarp dviejų upių. Geležinkelio stotis, karinių oro pajėgų bazė.

## Istorija
1087 m. gyvenvietė paminėta Paskutiniojo teismo knygoje. 

1484 m. miestelyje atidaryta *Magdalen koledžo mokykla*. Mokyklos pastatas išlikęs iki šių dienų ir naudojamas kaip vietos muziejus bei įtrauktas į saugomų objektų registrą. 1899 m. pastatytas miestelio laikrodžio bokštas, kuris taip pat įtrauktas į architektūrinių paminklų sąrašą.

### 2019 m. potvynis
2019 m. birželį dėl didelio lietaus kiekio upės Stypingo dirbtinis kanalas prasiveržė iš savo vėžių ir užliejo Veinflit Ol Seintso gyvenvietę. Vanduo užliejo virš 100-o namų. Beveik 580 namų buvo evakuoti. Tarp birželio 14 d. ir birželio 16 d. gyvenvietėje fiksuotas 132 mm kritulių kiekis. JK karinės oro pajėgos pristatė 342 tonas smėlio maišų potvyniui sustabdyti. Birželio 19 d. JK aplinkosaugos agentūra atgabeno dvi didžiausias mobilias vandens pompas Europoje padėt kovot su potvynio vandeniu.

## Demografija

## Šaltiniai

## Nuorodos
* Oficiali svetainė
Samanis (Ignalinos r., Naujojo Daugėliškio sen.)

**Samanis** – ežeras Lietuvoje, Ignalinos rajone, 4 km į šiaurės rytus nuo Naujojo Daugėliškio. Ežero ilgis iš šiaurės vakarų į pietryčius – 0,18 km, plotis – iki 0,11 km. Altitudė 157,9 m. Krantai žemi, pelkėti, apaugę medžiais ir krūmais. Pakrantės kalvotos, plyti dirbami laukai ir pievos. Pietuose išteka upelis link Upio upelio (Dysnos upės intako Ringės baseinas). Šalia įsikūręs Ožionių kaimas.

## Šaltiniai
Krakinis (Ignalinos r., Ignalinos sen.)

**Krakinis** arba **Savičiaus ežeras** – ežeras Lietuvoje, Ignalinos rajone, 4 km į šiaurę nuo Ceikinių. Kranto linija vingiuota, per vidurį ežeras susmaugtas, ilgis iš šiaurės į pietus – 0,34 km, plotis – iki 0,15 km. Altitudė 233,1 m. Krantai žemi, pelkėti, tik pietrytinis krantas aukštas. Pakrantės kalvotos, apaugę mišku. Vakaruose išteka Rudinės upė (Žeimenos baseinas). Kiek atokiau į rytus įsikūręs Nevaišių kaimas ir stūkso viena aukščiausių Lietuvos kalvų – Nevaišių kalnas.

## Šaltiniai
Sekluotis (Ignalinos r.)

**Sekluotis** arba **Seklas** – ežeras Lietuvoje, Ignalinos rajone, 1 km į pietryčius nuo Kazitiškio, Kazitiškio miške. Ežero ilgis iš šiaurės rytų į pietvakarius – 0,38 km, plotis – iki 0,17 km. Altitudė 151,2 m. Krantai žemi, plačiai užpelkėję. Ežeras seklus, gausiai užžėlęs vandens augalija. Iš šiaurės į pietvakarius ežerą prateka Dringio ežero intakas Švogina (Žeimenos upės baseinas).

## Šaltiniai
Mappa mundi

**Mappa mundi** – pasaulio žemėlapiai viduramžiais sukurti europiečių.  Viduramžių lotynų kalba *mappa* – audinys, o *mundi* – pasaulis. Vienas seniausių išlikusių *mappa mundi* yra VII a. sukurtas Albi žemėlapis. Jo turinys paprastas – pasaulis vaizduojamas kaip stačiakampis ir supamas vandenyno. Tačiau vėliau *mappa mundi* darėsi vis fantastiškesnio stiliaus.

*Mappa mundi* dydžiai labai skiriasi – nuo 2,5 cm iki 3,5 m. Dauguma jų visai nedideli, kaip knygų iliustracijos, tačiau yra ir labai didelių. Prie visų *mappa mundi* buvo pridėti komentarai ir paaiškinimai. 

Šie  viduramžių žemėlapiai buvo kuriami dėl skirtingų priežasčių – valdovai juos laikė savo valdžios, protingumo, įtakos įrodymu, o dvasininkai naudojo mokydami tikinčiuosius. Jie nebuvo naudojami navigacijai. Daugelis  viduramžių žemėlapių buvo kurti kaip iliustracijos rankraščiams, ne tik geografiniams veikalams , bet ir bažnytiniams leidiniams, kronikoms, moksliniams traktatams.

## Tipai

Išlikę *mappa mundi* skirstomi į kelias skirtingas kategorijas:

* **3 dalių T - O žemėlapiai **. Šiai kategorijai priklauso dauguma *mappa mundi*. T - O žemėlapiais vadinami todėl, kad yra panašūs į apskritimą įbrėžtą T raidę.
* **4 dalių žemėlapiai** arba **Beato žemėlapiai**.
* **Kompleksiniai žemėlapiai**. Tai plačiausiai žinomi *mappa mundi*. Daugiausiai naudoti kaip modifikuoti T - O, tačiau yra gerokai detalesni.
* **Zoniniai žemėlapiai **. Juose pasaulis padalintas į 3 negyvenamas zonas – įšalo plotus abiejuose poliuose ir karštą teritoriją ties pusiauju. Tarp jų pavaizduotos gyvenamos žemės.

## Reikšmė dabar

Analizuojant *mappa mundi* kartu su kitais veiksniais, matoma kaip viduramžių mintys keitė žemėlapius ir kaip jie patys formavo viduramžių europiečių pasaulio supratimą. 

## Šaltiniai

* Jeremy Harwood. Pasaulis žemėlapiuose. 100 žemėlapių, pakeitusių pasaulį. Vilnius: Mūsų knyga, 2008. 192 p., iliustr., žml. ISBN 978-9955-14-257-7.
Tonight (David Bowie albumas)

**„Tonight“** – britų atlikėjo David Bowie šešioliktasis studijinis albumas, išleistas 1984 m. rugsėjo 29 d. kompanijos „EMI America Records“. Išleistas po sėkme pasižymėjusio „Let's Dance“, šis nebuvo toks sėkmingas, Bowie jį išleido paskubomis, iškart po pastarojo albumo pasaulinio turo, kadangi siekė laikytis ant populiarumo bangos, neprarasti naujai suburtos auditorijos.

Nors negalima jo lyginti su „Let's Dance“, šis irgi pasiekė pirmąsias vietas Jungtinėje Karalystėje, vėliau tapo platininiu. Kritikų vertinimu, tai buvo prastas albumas, vėliau ir pats Bowie pripažino neesąs patenkintas savo darbu.

## Dainų sąrašas

#### Pirmoji pusė

# „Loving the Alien“ – 7:11
# „Don't Look Down“ (Iggy Pop, James Williamson) – 4:11
# „God Only Knows“ (Brian Wilson, Tony Asher) – 3:08
# „Tonight“ (su Tina Turner) – 3:46

#### Antroji pusė

# „Neighborhood Threat“ (Bowie, Iggy Pop, Ricky Gardiner) – 3:12
# „Blue Jean“ – 3:11
# „Tumble and Twirl“ (Bowie, Pop) – 5:00
# „I Keep Forgettin'“(Jerry Leiber, Mike Stoller, Gil Garfield) – 2:34
# „Dancing with the Big Boys“ (su Iggy Pop) – 3:34

#### CD: Virgin CDVUS97 (Jungtinėje Karalystėje)

# „This Is Not America“ (su „The Pat Metheny Group“) – 3:51
# „As the World Falls Down“ – 4:46
# „Absolute Beginners“ – 8:00

## Kūrybinė grupė

* David Bowie – vokalas
* Derek Bramble – gitara, sintezatoriai, bosinė gitara, sintezatorinė gitara, pritariamieji vokalai
* Carlos Alomar – gitara
* Omar Hakim – būgnai
* Carmine Rojas – bosinė gitara
* Mark King – bosinė gitara 
* Rob Yale – sintezatorius 
* Guy St. Onge – marimba
* Sammy Figueroa – perkusija
* Tina Turner – vokalas 
* Iggy Pop – pritariamieji vokalai 
* Robin Clark – pritariamieji vokalai
* George Simms – pritariamieji vokalai
* Curtis King – pritariamieji vokalai
* Arif Mardin – styginių instrumentų aranžuotės, sintezatoriai
* Mark Pender – fliugelhornas, trimitas

**„The Borneo Horns“**
* Stanley Harrison – saksofonas
* Lenny Pickett – saksofonas, klarinetas
* Steve Elson – saksofonas

**Techninis personalas**
* David Bowie – proidiusavimas
* Derek Bramble – proidiusavimas
* Hugh Padgham – proidiusavimas, garso inžinerija, garso suvedimas

## Išnašos

## Šaltiniai
*
Bornas (Anglija)

**Bornas** () – miestelis Anglijoje, Jungtinėje Karalystėje. Gausu mineralinių vandenų versmių. Didelė lietuvių imigrantų bendruomenė.

## Istorija
1087 m. gyvenvietė paminėta Paskutiniojo teismo knygoje. 1138 m. įkurta Borno abatija. 

## Nuorodos
* Oficiali svetainė
Bridžportas

**Bridžportas** gali reikšti:

* Bridžportas (Konektikutas), JAV miestas
* Bridžportas (Alabama), JAV miestelis
* Bridžportas (Teksasas), JAV miestelis
* Bridžportas (Čikaga), Čikagos miesto dalis
Bridžportas (Čikaga)

**Bridžportas** () – centrinė Čikagos miesto dalis. Didelė lietuvių bendruomenė.

## Lietuviai

Mieste gyveno ir skrydžiui per Atlantą ruošėsi Steponas Darius ir Stasys Girėnas, iki šiol išlikusi *Lituanica avenue* vadinama gatvė. 1909 m. įsteigta seniausia lietuviška Čikagos parapija, pastatyta neogotikinė Šv. Jurgio bažnyčia. XX a. pr. veikė 450 mokinių turėjusi mokykla, kuri 1916 m. buvo pripažinta gražiausia lietuviška mokykla Amerikoje. 1914 m. buvo įsteigtas 1 000 vietų lietuviškas kinoteatras „Milda“ (neišliko), o 1929 m. – kinoteatras su dar didesne žiūrovų sale „Ramova“.

Mieste gimė Stasys Jokubka, dainininkė Ana Kaskas (tikroji pavardė Ona Katkauskaitė), muzikos mokėsi chorvedys Nikodemas Kulys, o inžinierijos mokslų – Vilius Bražėnas. Bridžporte gyveno žinomas žurnalistas ir numizmatas Jonas Karys-Kareckas, visuomenės veikėjas Jonas Antanas Jankauskas, vargonavo Elena Aleknienė-Ivanauskaitė ir Antanas Stanišauskas, muzikiniams kolektyvams vadovavo Antanas Skridulis, Alfonsas Gečas ir Faustas Strolia.

## Šaltiniai
Berio rankraštis

**Berio rankraštis arba Briuselio valandų knyga** () – iliuminuotas XV amžiaus rankraštis, skirtas Prancūzijos Berio ir Overnės hercogui Žanui Beriui.

## Istorija
Šis rankraštis minimas 1402 m. hercogo Berio turto inventoriuje. Dokumentuose rašoma, jog tai „nuostabi valandų knyga, iliustruota rancūzų dailininko ir miniatiūristo Žakmaro de Hesdino ()“.

Šį rankraštį, taip pat ir inventoriuje padarytą įrašą tyrinėjo prancūzų istorikas Leopoldas Viktoras Delislis () ir amerikiečių istorikas Milardas Meisas. Jie patvirtino versiją, jog tai būtent to laikotarpio rankraštis, kaip nurodyta inventoriuje.

Tačiau yra mokslininkų, kurie abejojo, jog inventoriuje nurodyta būtent ši valandų knyga.

1937 metais Viktoro Delislio hipotezę atmetė istorikas F.Lina, savo abejones išsakė ir kitas istorikas R. Kalkinsas 1970 metais.

Tačiau tiksliai žinoma, jog Briuselio valandų knyga buvo užsakyta hercogo Žano Berio.

Žinoma, jog kažkuriuo metu šis rankraštis atiteko Burgundijos hercogui Žanui San Pjierui. Jo žmonos Burgundijos hercogienės Margaritos Bavarskajos turto inventoriuje nuo 1424 metų yra įrašas apie šį rankraštį.

## Struktūra
Rankraštį sudaro 138 lapai arba 276 puslapiai. Rankraštyje yra 20 miniatiūrų. Kai kurie rankraščio lapai iliustruoti inicialais, kurių paryškintos raidės.

Rankraštyje yra nutapyti du hercogo Žano Berio portretai. Daugelyje lapų yra nupieštas hercogo herbas.
Šiam hercogui rankraščių buvo sukūrę ir kiti dailininkai.

## Galerija

Très Belles Heures de Bruxelles - ms. 11060-1 f106v-107.jpg|thumb|Berio rankraštis. Kelionė į Egiptą.
Très Belles Heures de Bruxelles - ms. 11060-1 f49v présentation au temple.jpg|thumb|Berio rankraštis. Sutikimas prie šventyklos.  
14th-century painters - Très Belles Heures of the Duc the Berry - WGA15873.jpg|thumb|Berio rankraščio lapas  


## Šaltiniai

## Literatūra
* Léopold Delisle. Les Livres d’Heures de Jean de Berry. Gazette des beaux-arts, vol. XXIX, nos 2, 4 et 5, février, avril et mai 1884, p. 97-110, 281–292 et 391–405.
* Anne Korteweg. The Form and Content of Jean de Berry’s Books of Hours. dans Rob Dückers et Pieter Roelofs, The Limbourg Brothers: Nijmegen Masters at the French Court 1400–1416, Anvers, Ludion, 2005 – (ISBN 90-5544-596-7).
* Les Heures de Bruxelles, facsimilé du manuscrit, Fasimile Verlag, Luzern, 1996.
* Millard Lazare Meiss. French Painting in the Time of Jean de Berry (3 vol., 1967–74).
* Казель Р., Ратхофер И. Роскошный часослов герцога Беррийского. М.: Белый город, 2002., С. 217, 245, 248 с.- ISBN 5-7793-0495-5.
* Schmidt G. La décoration du manuscrit// Fac-similé du manuscrit. 1996., P. 219–287.
Vallabhbhai Patel

**Valabhbhajus Džhaverbhajus Patelis** (, arba ***Sardaras Patelis***; 1875 m. spalio 31 d. – 1950 m. gruodžio 15 d.) – Indijos politikas, vienas įtakingiausių Indijos nacionalinio kongreso vadovų bei kovotojų dėl Indijos nepriklausomybės.

Gimė Gudžarate. Baigė teisės mokslus ir tapo advokatu (baristeriu), dirbo įvairiuose Gudžarato miestuose. Buvo išvykęs į Londoną, mokėsi *Middle Temple* teisės mokykloje. 1917 m. grįžęs Indijon, Patelis susitiko su Mohandu Gandžiu ir įsitraukė į kovą dėl Indijos nepriklausomybės. Uoliai ėmėsi vadovauti mokesčių nemokėjimo kampanijai, tapo Gudžarato savivaldos tarybos nariu, palaipsniui įgavo didelę įtaką Indijos nacionaliniame kongrese. Išrinktas į Ahmadabado savivaldos pirmininkus. Valabhbhajus Patelis Britų kolonijinės valdžios daug kartų suimtas, kalintas. Prasidėjus Antrajam pasauliniam karui, Patelis ragino visuotiniam Indijos liaudies sukilimui, dėl to 1942–1945 m. vėl įkalintas.

Indijai 1947 m. tapus nepriklausoma valstybe, Valabhbhajus Patelis ėjo ministro pirmininko pavaduotojo, įvairių ministerijų vadovo pareigas (vidaus reikalų ministras, kariuomenės vadas). Siekė Indijos valstijų ir buvusių kunigaikštysčių didesnės integracijos ir politinio suvienijimo. Jis pasiekė, kad 565 vasalinės kunigaikštystės įsijungtų į Indijos valstybę. 1948–1950 m. Patelis, Džavaharlalis Nehru ir Č. Radžagopalačaris sudarė savotišką triumviratą, valdžiusį šalį. Tarp Patelio ir Nehru įvairiais klausimais vyko trintis, tačiau neišaugo į atvirą priešpriešą.

Sardaras Patelis Indijoje laikomas vienu iš nepriklausomybės tėvų, jo vardu pavadintos gatvės, įmonės, mokslo įstaigos, infrastruktūros objektai, Ahmadabado oro uostas ir kriketo stadionas. 2014 m. Indijos vyriausybė spalio 31 d. (Patelio gimtadienį) paskelbė Nacionaline vienybės diena, o 2018 m. pietryčių Gudžarate pastatyta 182 m aukščio (aukščiausia pasaulyje) statula Sardarui Pateliui.

## Šaltiniai
Ponte Morandi

**Ponte Morandi** (oficialiai vadinamas **Viadotto Polcevera**) − buvęs tiltas Italijoje, Genujos mieste, A10 Autostradoje. Šį tiltą prižiūrėjo kompanija *Atlantia S.p.A.*, priklausanti Benetton šeimai.

Tiltas buvo viena pagrindinių Italijos ir Prancūzijos kelių jungčių, kertančių Polčevera upės slėnį. Tiltas pradėtas statyti 1963 m., baigtas po ketverių metų. Tiltas neoficialiai gavo *Ponte Morandi* pavadinimą, skirtą žymaus architekto Riccardo Morandi atminimui. Oficialus *Viadotto Polcevera* pavadinimas skirtas nuo upės vardo.

## Tilto sugriuvimas

2018 m. rugpjūčio 14 d. 11:36 val. vietos laiku stiprios liūties metu 210 metrų ilgio tilto dalis sugriuvo. Manoma, kad tai įvyko dėl dalių korozijos ir netinkamos tilto priežiūros. Avarijos metu žuvo 43 žmonės, tuo metu automobiliais ir sunkvežimiais kirtę tiltą, dar 16 žmonių buvo sužeista. Iš viso nuo tilto nukrito tarp 30 ir 35 transporto priemonių.

Dėl šios avarijos buvo sustabdytas eismas A10 autostrada, taip pat nutrauktas traukinių eismas linijose į Turiną ir Milaną.

Ši avarija sukėlė abejones dėl daugumos transporto statinių Europoje, ypač Italijoje, Prancūzijoje ir Vokietijoje. Šių šalių atstovai teigė, kad dalį statinių būtina atnaujinti, nes jie kenčia nuo korozijos ir didelio naudojimo. Įmonės *Autostrade per l’Italia*, kuri valdė tilto priežiūrą, atstovų teigimu šį tiltą buvo planuojama stipriai restairuoti 8 mėnesių bėgyje.

2020 m. rugpjūtį buvo atidarytas naujas Genujos Švento Jurgio tiltas, pastatytas sugriuvusio tilto vietoje.

## Šaltiniai
Radiochirurgija

**Radiochirurgija** – viena iš chirurgijos specializuotų sričių, kai naudojama spinduliuotė tiksliai atrinktų audinių sričių sunaikinimui pasitelkiant jonizuojančiąją spinduliuotę, o ne išpjovimą skalpeliu. Kaip ir kitos spindulinės terapijos formos (taip pat vadinamos radioterapija), ji dažniausiai naudojama vėžiniams susirgimams gydyti. Švedijos neurochirurgas Larsas Lekselis (1907–1986) radiochirurgiją apibrėžė kaip „vieną didelę spinduliuotės dozę, stereotaksiniu būdu nukreiptą į konkretų intrakranijinį tikslą“.  1951 m. jis panaudojo stereotaksinį neurochirurginį galvos fiksavimo įrenginį, turintį trimatę koordinačių sistemą, nukreipiančią rentgeno spindulių pluoštą į trišakį nervą.

Seniausiai naudojama stereotaksinės radiochirurgijos sritis – kranialinė (nuo *kranion*, 'kaukolė') radiochirurgija. Taip gydomos galvos smegenų metastazės, piktybiniai ir nepiktybiniai navikai, kai kurios nenavikinės ligos (kraujagyslių patologijos, trišakio nervo neuralgija) bei kai kurie funkciniai sutrikimai.

Stipria jonizuojančių spindulių doze apšvitinama labai tiksliai nustatytas ir apibrėžtas taikinys (dažniausiai navikas) paciento kūne, kurį sunaikinti yra radiochirurgijos tikslas. Tai padaroma neskausmingai, be chirurginės invazijos, bendrinės nejautros. Labai didelė spinduliuotės dozė taikoma į ligos židinį, tačiau ši dozė staigiai mažėja už taikinio ribų, todėl leidžia maksimaliai saugoti greta esančius audinius ir organus.

## Įranga

Stereotaksinėje radiochirurgijoje () naudojama trimatė koordinačių sistema, reikalinga nustatyti faktinę ligos židinio (taikinio) padėtį paciento kūne remiantis diagnostiniais vaizdais. Taikinys turi būti aiškiai matomas moderniomis radiologinio vaizdinimo priemonėmis: kompiuteriniais, magnetinio rezonanso tomografais ir kt. Procedūrų metu fiksuojama švitinama sritis, registruojami ir kontroliuojami taikinio judesiai (dėl paciento kvėpavimo), nustatomos taikinio išorinės koordinatės. Labai tiksliai jonizuojamųjų spindulių pluoštą formuojantis įrenginys keičia jonizuojamųjų spindulių pluošto formą ir intensyvumą naviko švitinimo metu. 

Anksčiau naudotą stereotaksinį rėmą radiochirurgijoje pakeitė modernios trimatės radiologinės vaizdinimo sistemos. Vienas iš naujausių radiochirurgijoje naudojamų įrenginių – gama peilis. Pasitelkus kompiuterinę tomografiją, magnetinių virpesių spektrogramą arba angiogramą, sudaromas ligonio smegenų „žemėlapis“. Jis perkeliamas į kompiuterinę sistemą, kuri nustato taikinį ir jo koordinates. Tuomet pacientas paguldomas gama peilio aparate ir pradedamas gydymas gama spinduliais. Kiekvienas jų sveikų audinių nežaloja, nes yra per silpnas, o visi susidūrę ligos židinyje – gydo ląsteliniame lygyje.

2019 m. birželį  Kauno klinikų Neurochirurgijos klinikoje duris atvėrė naujos kartos gama peilio centras – pirmasis toks Baltijos šalyse.

## Šaltiniai
Sebastian Kurz

**Sebastianas Kurcas** (; g. 1986 m. rugpjūčio 27 d. Vienoje) – Austrijos politinis ir valstybės veikėjas.

Austrijos federalinis kancleris (2017–2019, 2020–2021), Austrijos užsienio reikalų ministras (2013–2017), Europos saugumo ir bendradarbiavimo organizacijos (ESBO) pirmininkas (2017), Austrijos liaudies partijos (*Österreichische Volksparteiis*) lyderis (nuo 2017).

## Biografija

Kurcas gimė inžinieriaus ir pedagogės šeimoje, mokėsi Vienos gimnazijoje. Po gimnazijos, 2004–2005 m. atliko karinę tarnybą, po to įstojo į Vienos universiteto Teisės fakultetą.

2013 m. paskirtas Austrijos užsienio reikalų ministru, jauniausiu Europos Sąjungos šalyse. 2017 m. pirmalaikiuose šalies parlamento rinkimuose Kurco vadovaujama Liaudies partija užėmė pirmąją vietą. 2017 m. gruodžio 18 d. jis davė priesaiką kaip naujasis federalinis kancleris – tuo momentu jauniausias vyriausybės vadovas pasaulyje.

2019 m. gegužės 27 d. Austrijos parlamentas nubalsavo atleisti kanclerį Kurcą iš užimamų pareigų dėl korupcinio „Ibizageito“ (*Ibiza-Affäre*) skandalo . Kitą dieną, gegužės 28 d., Kurcas įteikė atsistatydinimo pareiškimą. Po šio skandalo Austrijos prezidentas Alexander Van der Bellen paskyrė Brigitte Bierlein eiti kanclerės pareigas iki parlamento rinkimų 2019 m. rugsėjo mėn.

Liaudies partijai laimėjus rinkimus ir sudarius koaliciją su Žaliųjų partija, 2020 m. sausio 7 d. Kurcas vėl prisaikdintas Austrijos kancleriu. Pirmą kartą šalies istorijoje jo vadovaujamame kabinete daugumą ministrų sudarė moterys. Kilus korupcijos skandalui, 2021 m. spalio 9 d. S. Kurcas atsistatydino iš užimamų pareigų. 2021 m. gruodžio 2 d. S. Kurcas pranešė pasitraukiantis iš politikos.

## Šaltiniai

## Nuorodos

* Oficiali svetainė
Laisvės kaina. Sąjūdis

**„Laisvės kaina. Sąjūdis“** – Lietuvos televizijos istorinis serialas, nuo 2019 m. birželio 9 d. iki 2019 m. rugpjūčio 18 d. rodytas per LRT televiziją. Tai daugiaserijinių serialų „Laisvės kaina. Savanoriai“, „Laisvės kaina. Partizanai“, „Laisvės kaina. Disidentai“ paskutinė dalis. Serialą kūrė kompanija „Videometra“. Serialo veiksmas vyksta sovietinėje Lietuvoje 1988–1989 m. laikotarpiu, Lietuvoje vis stiprėjant nepriklausomybės nuotaikoms ir į priekį Lietuvą ėmus vesti Sąjūdžiui.

## Aktoriai
* Vidas Petkevičius – Mindaugas Žalimas
* Albinas Keleris – Povilas Aršauskas
* Vytautas Kaniušonis – Kazys Petraitis
* Dalia Overaitė – Marytė,
* Artūras Dubaka – Juozas,
* Agnė Šiaulytė – Eglė,
* Aleksandra Metalnikova – Natalija,
* Aleksandr Agarkov – KGB viršininkas
* Adelė Šuminskaitė – Dalia
* Tomas Pukys – KGB darbuotojas Algis
* Petras Kuneika – Kostas Kubilius
* Agnė Buškevičiūtė – Kosto Kubiliaus žmona Miglė
* Marius Povilas Elijas Martynenko – Kosto Kubiliaus sūnus
* Džiugas Gvozdinskas – Zigmas
* Šarūnas Banevičius  – KGB Darbuotojas Romas
* Vytautas Anužis – Vytauto tėvas
* Aleksandras Špilevojus - Vladimiras Dadjanis

## Šaltiniai
Starlink

**Starlink** – privačios JAV astronautikos bendrovės „SpaceX“ dirbtinių žemės palydovų sistemos projektas, skirtas sukurti pigų ir aukštos kokybės palydovinio interneto ryšio kanalą ir techninius siųstuvus signalams iš žemės ir orbitos priimti bei perduoti. „SpaceX“ kosminio interneto ryšio plėtros ir tyrimų organizacija įsikūrusi Redmonde prie Sietlo, Vašingtono valstijoje.

## Projekto eiga
Projektą Elon Musk įkurta bendrovė pradėjo kurti 2015 m. Projektinė dokumentacija iškelti į orbitą apie 12 tūkst. palydovų iki 2020 m. vidurio buvo parengta 2017 m. Bandomieji prototipai TINTIN sėkmingai paleisti 2018 m. 

2019 m. gegužės 24 d. bendrovė „SpaceX“ paleido raketą „Falcon 9“, iškėlusią į orbitą pirmuosius 60 palydovų, sudarysiančių tinklą „Starlink“, turintį užtikrinti interneto ryšį kiekvienam pasaulio kampeliui. Kiekvienas iš šios partijos „Starlink“ palydovų svėrė po 227 kg. Bendra išskraidinto krovinio masė siekė 18,5 t ir buvo didžiausia, iki šiol iškelta „SpaceX“ raketos. 440 km aukštyje pradėti leisti palydovai, vėliau su įjungtais manevriniais varikliais užėmę savo vietas gana žemoje orbitoje – 550 km aukštyje. Palydovai skrieja šiek tiek aukščiau negu Tarptautinė kosminė stotis (TKS), bet daug žemiau negu dauguma kitų palydovų. Geostacionariųjų orbitų palydovai, kurių padėtis konkretaus taško Žemės paviršiuje atžvilgiu beveik nekinta, skrieja 36 tūkst. km aukštyje.

Iki 2022 m. gegužės 18 d. buvo paleista 46 sėkmingų misijų, kurių kiekviena į orbitą išleido po 60 mažųjų palydovų. Tuo metu iš viso orbitoje veikė 2510 palydovai.

2022 m. kovą kompanija paskelbė, kad šią paslaugą jau užsisakė 250 000 gyventojų. 2024 m. pradžioje pasaulyje šiuo internetu naudojosi 2,6 milijonai žmonių.

2024 m. balandžio 2 d. „Lietuvos geležinkeliai“ internetinį „StarLink“ ryšį pradėjo diegti savo traukiniuose.

## Konkurentai
Elon Musk bendrovė yra užsibrėžusi valdyti didelę dalį ateities kosminio interneto rinkos. Po naujausio palydovų paleidimo ji tampa viena iš šios rinkos pionierių, kartu su varžovu startuoliu „OneWeb“ 2019 m. vasarį iškėlusiu į orbitą pirmuosius šešis savo ryšių palydovus. Šiuo atžvilgiu „SpaceX“ smarkiai lenkia savo varžovės „Amazon“ vadovo Jeff Bezos sumanytą projektą „Kuiper“. Kosminio interneto projektus be minėtų trijų bendrovių taip pat vysto „Telesat“ ir „LeoSat“.

## Šaltiniai

## Nuorodos

* Oficiali „Starlink“ svetainė
* „Starlink“ palydovų lokacijos
Bangladešas olimpinėse žaidynėse

**[[Bangladešas]]** dalyvavo visose vasaros **[[olimpinės žaidynės|olimpinėse žaidynėse]]** nuo 1984 m. Šalis nei karto nepasirodė žiemos olimpinėse žaidynėse. 

Bangladešas yra didžiausia šalis pagal gyventojų skaičių, kuri nėra laimėjusi nei vieno olimpinio medalio. Dauguma šalies atstovų patenka į olimpiadą tik per specialiuosius kelialapius skirtus silpnoms šalims. 2016 m. golfo žaidėjas Siddikur Rahman tapo pirmuoju bangladešiečiu, kuris pelnė olimpinį kelialapį savo jėgomis, o ne per specialųjį pakvietimą.

## Dalyvavimas vasaros žaidynėse

## Nuorodos
* Bangladešo olimpinė asociacija